Tempoet beskriver, hvilken hastighed de forskellige dele af øvelsen skal udføres med. Tempoet er vigtig – både fordi det har en indvirkning på det træningstimuli, som øvelsen skaber, men tempoet er også vigtigt ift. at standardisere øvelsen. Øvelsens tempo er beskrevet som fire tal, f.eks. 4010. Det første tal: ”4” beskriver hvor mange sekunder, den sænkende (excentriske) fase varer. Det andet tal: ”0” beskriver pausen mellem den sænkende (excentriske) og den løftende (koncentriske) fase. Det tredje tal: ”1” beskriver hvor mange sekunder, den løftende (koncentriske) fase varer. Det fjerde tal: ”0” beskriver pausen mellem den løftende (koncentriske) og sænkende (excentriske) fase. Hvis tallet udskiftes med et X, betyder det, at denne del af øvelsen skal udføres eksplosivt. Det er ikke bevægelsen, der skal være eksplosiv, men intensionen.